שאלה: פגם הברית - לא מצליח להתרומם - לבנים : אני נופל כל הזמן ולא מצליח להתרומם לא משנה מה אני עושה,ואם אני מצליח זה לתקופות קצרות שבוע,שבוע וחצי ואפילו יומיים מה לעשות? טכנית ורוחנית.
תשובה: לק"י לשואל היקר! אני מתנצל שלקח לי טיפה זמן לענות. אני בטוח שלחכות לתשובה במצב בו אתה נמצא הוא יכול להיות טיפה מותח, אולי לפעמים מייאש אבל לא זאת היתה הכוונה. השאלה שלך היא שאלה שהרבה מתמודדים איתה ולכולם יש אולי תשובה כללית אבל לכל אחד כשלעצמו יש את התשובה הפרטית שלו. ועם כל זה שיש רבים שמתמודדים עם השאלה שלך השאלה, איך שהיא כתובה והרצון שמתבטא דרכו היא עצומה ומקבלת המון הערכה. לרצות לא רק את העצה הטכנית אלא העצה הרוחנית זה דבר מדהים. זה אומר שיש בערה אצלך. את הבערה הזו תגביר. תן לו את המקום. אל תיתן לנפילות להיות המרכז אל העליות. העמידה מול היצר. לבחור להגיד לעצמך בקול ולהזכיר מי אתה "אני זה שעומד, יוצא שבמקרה, לפעמים, אולי יותר מייד, נופל. אבל אני מאלה שעומדים" ולא "אני זה שנופל שלפעמים, מידי פעם, כשמסתדר, אני עומד מול היצר". הדברים האלו הם גם עצה פרקטית אך גם עצה רוחנית. מדובר בתפיסה של עין טובה. זה חלק מתלמידי אברהם איבנו שמוזכרים במשנה באבות. זה מה שצריך לסגל. מבחינה פרקטית, בכל מה שנוגע לטכנית, מה יש לעשות בשביל לא ליפול: הצב גדרות חלק מהפעמים שנופלים זה כי מתקרבים לקצה של הגג יותר מידי. מה עושים כדי לא ליפול? מציבים גדר. הגדר הזו לפעמים נראית כמשהו שהוא מגביל כשבאמת הוא גם נותן לנו יותר מרחק תזוזה. מה זה אומר בתרגום לעברית? אם תצליח למפות את המקומות שבהם יש משהו שמעורר את היצר שבך שמביא אותך לנפילה אז תוכל גם להציב גדרות ותמרורי אזהרה כדי להתרחק משם. מצד שני, למרות שזה נראה מגביל - בכל שאר הדברים אתה יכול להסתובב חופשי, אם כי כמו כל אדם בערנות מסוימת. כך, בתוך אותם מקומות  בטוחים  תוכל גם להביע את כל הכוחות שבך בצורה הרבה יותר טובה. את הכוחות של בנין, שהן אולי חלק ממה שמוביל אותך לנפילה, כל הרצון הזה ליצור ולעשות, תיקח למקום של חסד ושל עשיה. זה לא רק יבטא את הכוחות בצורה טובה אלא גם יתן לך תעסוקה ויסיט את כל המחשבות. הזדמנות אחרונה? אמנם, לא תמיד אנחנו מקשיבים לכל אותם שלטי אזהרה. לפעמים אנחנו בכל זאת מאתגרים את עצמנו ואז, כשאנחנו על קצה הגג, כשמספיק רק משב רוח זעיר בשביל להפיל אותנו, אנו מתחילים לחשוב "אולי אפשר לקבל הזדמנות שניה?". והאמת, אפשר. אבל, זה תלוי בך. מה זה אומר? אתה יכול להציב לעצמך כל מיני גלגלי הצלה. דברים שיעזרו לך בצורה הרבה יותר טובה לא רק כשהיצר לא מושך אותך אלא בעיקר כשהיצר מושך אותך. כך, תחשוב על כל התחביבים שאתה יודע שאתה מכיר שאתה שוקע בתוכם כשאתה מתעסק בהם. בנוסף, כשאתה מרגיש שאתה יותר מידי קרוב לצוק ההוא אז רוץ משם. רוץ פיזית. תקום ותלך. זה אמנם נשמע בררו אבל ככל שמחדדים את זה אז זה עוזר ובסוף מצליחים גם לעשות את זה. ומה עושים רוחני? הכי טוב זה להתמלא בתורה ובתפלה. לדבר עם הקב"ה בתפלה, זו שנמצאת בסידור וגם זו שתביע בעל פה, בלשון שלך. בנוסף, גם תן לעצמך לשמוע את מה שהקב"ה אומר לך מתוך לימוד תורה. זה לא חייב להיות דבר גדול או דבר כבד אבל בנפילות אנחנו עוטים על עצמנו מסך שמרחיק אותנו, בהרגשה שלנו, מהקב"ה. והאמת, הוא נמצא קרוב אבל לפעמים אנחנו מכוסים בגלל החטאים. לכן, על ידי הוספת אור, אור של תורה ושל תפלה אנחנו מסירים את כל החושך שאנחנו נמצאים בו. אם תרצה, יש עוד עצות שאפשר לתת ואם תרצה, ניתן עוד בשמחה. אם יש משהו שהוא טיפה לא ברור או משהו שתרצה שנרחיב בו בשמחה רבה. אז אחינו היקר אל תתיhאש! האור בוקע מהשאלה ואם תיתן ותאמץ אותו לידיעה ומתוך כך למעשה אני מאמין שגאולתך הפרטית מתוך הנפילה הזו קרובה יותר ממה שנדמה לך. בהצלחה, נתנאל netanelweil gmail.com